b"\n_START_ARTICLE_\nLibaci\xc3\xb3\n_START_PARAGRAPH_\nLa libaci\xc3\xb3\xc2\xa0(del llat\xc3\xad libatio, grec \xce\xbb\xce\xbf\xce\xb9\xce\xb2\xce\xae o \xcf\x83\xcf\x80\xce\xbf\xce\xbd\xce\xb4\xce\xae) \xc3\xa9s un ritual religi\xc3\xb3s o cerim\xc3\xb2nia de nombroses religions que consisteix en l'aspersi\xc3\xb3 d'una beguda com a ofrena a una divinitat o un difunt. _NEWLINE_En les religions grega i romana, en les que les libacions eren comuns, els l\xc3\xadquids oferts eren variats: vi sense barrejar, llet, mel, oli i altres l\xc3\xadquids, fins i tot aigua pura, que s'abocaven al s\xc3\xb2l o de vegades sobre un altar. S'usava normalment un recipient especial per a aquesta cerim\xc3\xb2nia."